**Приложение към**

**доклад № 93-5153 / 13.09.2021**

**ВЪПРОСИ И ОТГОВОРИ ПО ПРОЦЕДУРА**

**за подбор на проекти BG14MFOP001-4.088 „Преработване на продуктите от риболов и аквакултури”, мярка 02 „Преработване на продуктите от риболов и аквакултури” от стратегията за Водено от общностите местно развитие на Местна инициативна рибарска група Самоков**

**1. Въпрос от Й.Йорданова, „БОНИЕМ 21“ ЕООД:**

*До*

*Управляващия орган на ПМДР 2014-2020*

*Уважаеми дами и господа,*

*Във връзка с изготвяне на бизнес план по проект по процедура № BG14MFOP001-4.088 - МИРГ Самоков - Мярка 02 „Преработване на продуктите от риболов и аквакултури” Ви обръщам внимание, че посочените цени в Приложение № 10 Справка за средни пазарни цени са от периода 2017-2018 г., които коренно се различават от пазарните в момента.*

*Моля, да дадете разяснения на каква база/ цени да изготвим бизнес плана, както и да уточните от кой източник на информация да ползваме при определяне цените за видовете продукти, които не фигурират в приложението.*

*С уважение,*

*Й.Йорданова*

**Отговор:**

В т. 21.2. „Ред за оценка извършвана от УО на ПМДР“ от Условията за кандидатстване по процедура чрез подбор на проекти BG14MFOP001-4.088 „Преработване на продуктите от риболов и аквакултури”, мярка 02 „Преработване на продуктите от риболов и аквакултури” от Стратегия за водено от общностите местно развитие на Местна инициативна рибарска група Самоков е разписано, че „При извършване на оценка на икономическа жизнеспособност на проектното предложение, оценителната комисия взима предвид предоставените от Системата за агропазарна информация - САПИ пазарни цени за риба и аквакултури (Приложение № 9 и 10). При липса на информация за цени, за определен вид рибен продукт, оценителната комисия възприема подхода да се извърши произволно пазарно проучване от интернет страниците на производители на риба и рибни продукти.“

При намиране на минимум два резултата за цени за всеки вид/продукт, оценителят формира средна цена от проучването. В случай, че няма установено завишение се приема цената на кандидата. Ако посочената цена за продукти в бизнес плана на кандидата, надвишава средната цена от проучването за същите продукти, оценителите следва да вземат под внимание средната цена от пазарното проучване. За продукти, които са нови за пазара и няма информация за техните цени от пазарното проучване, УО на ПМДР ще прилага цените на сходни продукти.

**2. Въпрос от Йордан Дончев, ЕТ „Океан-Йордан Дончев“:**

*УО на ПМДР*

*Уважаеми дами и господа,*

*Във връзка с процедура BG14MFOP001-4.088 - МИРГ Самоков - Мярка 02 „Преработване на продуктите от риболов и аквакултури”, моля да дадете разяснения при изграждането на соларна система /фотоволтаик/ за нуждите на предприятието, следва ли фирмата която ще го изгражда/монтира да бъде регистрирана в камарата на строителите?*

 *С уважение,*

*Йордан Дончев*

*ЕТ Океан - Йордан Дончев*

**Отговор:**

Чл. 147 от ЗУТ описва строежите, за които **не се изисква одобряване на инвестиционни проекти** за издаване на разрешение за строежи, като в тази категория попада и изграждането на инсталации за производство на електрическа енергия, топлинна енергия и/или енергия за охлаждане от възобновяеми източници (ВЕИ) с обща инсталирана мощност до 1 МW (т.14 от чл.147). Същите тези строежи съгласно чл. 137 от ЗУТ попадат в шеста категория.

Съгласно чл. 3, ал. 2 от Закон за камерата на строителите „за строителите, изпълняващи строежи **от първа до пета категория** по чл. 137, ал. 1 от Закона за устройство на територията или отделни видове строителни и монтажни работи, посочени в Националната класификация на икономическите дейности, позиция "Строителство", подлежат на вписване в Централния професионален регистър на строителя, наричан по-нататък "регистъра"…“.

Във връзка с горното фирмите, които изграждат/монтират на ВЕИ **не подлежат на вписване в регистъра на Камарата на строителите.**

**Приложение към**

**доклад № 93-4587/ 09.08.2021 г.**

**ВЪПРОСИ И ОТГОВОР ПО ПРОЦЕДУРА**

**за подбор на проекти BG14MFOP001-4.088 „Преработване на продуктите от риболов и аквакултури”, мярка 02 „Преработване на продуктите от риболов и аквакултури” от стратегията за Водено от общностите местно развитие на Местна инициативна рибарска група Самоков**

**Въпрос от 12.05.2021 г. на Богина Йорданова:**

***e-mail:*** ***emiza.bg@gmail.com***

*„Уважаеми дами и господа,*

*Във връзка с процедура BG14MFOP001-4.088 - МИРГ Самоков - Мярка 02 „Преработване на продуктите от риболов и аквакултури” моля да дадете разяснения допустим разход ли е при изграждане на преработвателно предприятие да се предвиди обособяване и изграждане на фирмен щанд/магазин, както оборудване и обзавеждане за него.*

*С уважение,*

*Богина Йорданова“*

**Допълнителен въпрос от 18.06.2021 г. на Богина Йорданова:**

***e-mail:*** ***emiza.bg@gmail.com***

*“В допълнение към предходния зададен въпрос от нас, уточняваме че става въпрос за обособяване на място в производствената база с цел търговия на дребно и мострена зала за собствената продукция. Важно ни е тъй като подготвяме документация (проектиране) за кандидтстване по процедурата с втори срок 31.08.2021 г.*

*С уважение,*

 *Богина Йордановa”*

**Отговор:**

Съгласно член 69, параграф 1 от Регламент (ЕС) № 508/2014 на Европейския парламент и на Съвета от 15 май 2014 година за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета, не се предвижда възможност за изграждане на търговска площ, където продукцията от преработвателното предприятие на бенефициера може да бъде изложена и предлагана за продажба.

В допълнение, в условията за кандидатстване по Процедура чрез подбор на проекти BG14MFOP001-4.088 „Преработване на продуктите от риболов и аквакултури”, в т. 13. „Дейности, допустими за финансиране“, също не е предвидена възможност за предоставяне на безвъзмездна финансова помощ за дейности, свързани с изграждане на търговска площ - обособяване и изграждане на фирмен щанд/магазин, както оборудване и обзавеждане за него.

**ВЪПРОС И ОТГОВОР ПО ПРОЦЕДУРА**

**за подбор на проекти BG14MFOP001-4.088 „Преработване на продуктите от риболов и аквакултури”, мярка 02 „Преработване на продуктите от риболов и аквакултури” от стратегията за Водено от общностите местно развитие на Местна инициативна рибарска група Самоков**

**Въпрос на Йордан Дончев – ЕТ „Океан-Йордан Дончев“:**

*„УО на ПМДР*

*Уважаеми дами и господа,*

*Във връзка с процедура* ***BG14MFOP001-4.088*** *- МИРГ Самоков - Мярка 02 „Преработване на продуктите от риболов и аквакултури”, моля да дадете разяснения при изграждането на соларна система /фотоволтаик/за нуждите на предприятието, как ще се тълкува: като строителство или като оборудване. Питанeто ни е във връзка разработване на бизнес плана и периода годините който трябва да обхване.*

*С уважение,*

*Йордан Дончев*

*ЕТ Океан - Йордан Дончев“*

**Отговор:**

Съгласно т. 14.1. Допустими разходи от Условията за кандидатстване по процедурата са допустими: „… 14.1.2.7. инвестиции във възобновяеми енергийни източници (ВЕИ) за получаване на топлинна и/или електроенергия, необходими и пряко свързани с производствената дейност на кандидата, включително придобити чрез финансов лизинг…“.

Изграждането на соларна система следва да бъде съобразено с изискванията на чл. 147, ал. 1, т. 14 от Закона за устройство на територията (ЗУТ) и подлежи на режим на издаване на разрешение за строеж или на становище, че не се нуждае от разрешение за строеж от главния архитект на съответната община, която е компетентният орган.

Във връзка с горното, в случай че за съответната инвестиция в соларна система (фотоволтаик) се издава разрешение за строеж, следва да се тълкува като строителство. В случай, че соларната система, представлява доставка на оборудване и за същото е издадено становище, че не се нуждае от разрешение за строеж на главния архитект на съответната община, следва да се приеме като оборудване.